b"\n_START_ARTICLE_\nSant Mart\xc3\xad de Viladrau\n_START_SECTION_\nDescripci\xc3\xb3\n_START_PARAGRAPH_\nEsgl\xc3\xa9sia de tres naus, separades per grans arcs de mig punt sobre pilars de base octogonal. El presbiteri \xc3\xa9s pla. La fa\xc3\xa7ana principal \xc3\xa9s centrada per la portalada barroca (amb la data 1769), feta de carreus ben escairats (la resta de la fa\xc3\xa7ana \xc3\xa9s arrebossada) amb la imtage de Sant Mart\xc3\xad. Sobre d'aquesta hi ha un \xc3\xb2cul. La teulada \xc3\xa9s a dues aig\xc3\xbces. Tota l'esgl\xc3\xa9sia, tant per dins com per fora est\xc3\xa0 arrebosada de color blanc. Dins l'esgl\xc3\xa9sia, entrant a m\xc3\xa0 drdeta, es conserven dos arcs rom\xc3\xa0nics, que podrien correspondre a un atri de l'antiga esgl\xc3\xa9sia rom\xc3\xa0nica. Al costat esquerre de l'esgl\xc3\xa9sia s'al\xc3\xa7a un campanar, de base quadrangular, amb els cossos superiorsde base vuitavada. T\xc3\xa9 finestres d'arc apuntat i \xc3\xa9s coronat per una teulada tamb\xc3\xa9 de base vuitavada i amb molt pendent.\n_START_SECTION_\nHist\xc3\xb2ria\n_START_PARAGRAPH_\nAquesta esgl\xc3\xa9sia es trobava dins el terme del castell de Taradell. \xc3\x89s documentada des de 908, ja amb funcions de parroquial, i el 1042, amb el nom complet: Sant Mart\xc3\xad de Vilaredral._NEWLINE_De l'edifici consagrat el 1086 es conserva l'\xc3\xa0mbit de la nau central; potser el segle XII, se li afeg\xc3\xad un atri. Sembla que l'ampliaco\xc2\xa1i\xc3\xad comen\xc3\xa7\xc3\xa0 el segle XVI (capelles de Sant Sebasti\xc3\xa0 i del Roser) i s'allarg\xc3\xa0 fins al segle XVIII en qu\xc3\xa8 es constru\xc3\xafren les dues naus laterals; la fa\xc3\xa7ana i el campanar possiblement s\xc3\xb3n del 1769."